'జనసేన గుండెబలానికి వైకాపా భయపడుతోంది' - Janasena Chief Pawan Kalyan Comments on State Govt - EENADU
తిరుపతి: గతంలో తెదేపా ప్రభుత్వం చేసిన ప్రతిపనికీ వైకాపా వ్యతిరేకంగా వెళ్తోందని జనసేన అధినేత పవన్‌కల్యాణ్‌ ఆరోపించారు. రాయలసీమ నుంచి ఎంతోమంది ముఖ్యమంత్రులుగా పనిచేసినా.. ఇక్కడ వెనుకబాటు ఉందని ఆయన ఆవేదన వ్యక్తం చేశారు. తిరుపతిలో చిత్తూరు, తిరుపతి లోక్‌సభ నియోజకవర్గాల జనసైనికులతో పవన్‌ సమావేశమయ్యారు. ఈ సందర్భంగా రాష్ట్ర ప్రభుత్వంపై విమర్శలు గుప్పించారు. రాయలసీమలో రైతులకు శీతల గిడ్డంగులు కట్టలేకపోయారని ఆయన ఆరోపించారు. తాను రాజకీయాల్లోకి వచ్చింది సిమెంట్‌ పరిశ్రమలు పెట్టుకునేందుకు కాదన్నారు. ఇక్కడ నేతలకు పచ్చటి పొలాలు ఉన్నాయని.. పేదలు మాత్రం పొట్టచేత పట్టుకుని వలసలు వెళ్తున్నారని చెప్పారు. 151 మంది ఎమ్మెల్యేలు ఉన్న వైకాపా ప్రభుత్వం.. జనసేన గుండెబలానికి భయపడుతోందని పవన్‌ వ్యాఖ్యానించారు. ఏడుకొండలకు తప్ప ప్రతిదానికీ వైకాపా రంగులు వేశారని ఆయన ఎద్దేవా చేశారు. ఓట్ల రాజకీయాలు చేయనిరోజు, రైతుల్ని ఇబ్బంది పెట్టని రోజే సీఎంను గౌరవిస్తానని.. అప్పటి వరకు జగన్‌ రెడ్డి అనే పిలుస్తానని పవన్‌ అన్నారు.
'janasena gundebalaaniki vaikapa bhayapadutondi' - Janasena Chief Pawan Kalyan Comments on State Govt - EENADU
tirupati: gatamlo tedepa prabhutvam chesina pratipanikee vaikapa vyatirekamgaa veltondani janasena adhinetha pavankalyanhyane aaropinchaaru. rayalaseema nunchi entomandi mukhyamantrulugaa panichesina.. ikkada venukabaatu undani aayana aavedana vyaktam chesaru. tirupatilo chitturu, tirupati lokesabha niyojakavargaala janasainikulato pavan samavesamayyaru. ee sandarbhamgaa rashtra prabhutvampai vimarsalu guppinchaaru. raayalaseemalo raitulaku sheetala giddangulu kattalekapoyarani aayana aaropinchaaru. taanu rajakeeyaalloki vachindi simenti parisramalu pettukunenduku kaadannaaru. ikkada nethalaku pachati polaalu unnaayani.. pedalu maatram pottacheta pattukuni valasalu veltunnaarani cheppaaru. 151 mandi emmelyelu unna vaikapa prabhutvam.. janasena gundebalaaniki bhayapadutondani pavan vyaakhyaaninchaaru. edukondalaku tappa pratidaanikii vaikapa rangulu vaesaarani aayana eddeva chesaru. otla rajakeeyaalu cheyaniroju, raitulni ibbandi pettani roje cmnu gouravistaanani.. appati varaku jagan reddi ane pilustaanani pavan annaru.